stanford-oval/wikipedia huggingface dataset:
תומאס פרידמן

| --- | --- |

 לידה:  20 ביולי 1953 (בן 71) סנט לואיס פארק, ארצות הברית 
 מדינה:  ארצות הברית ארצות הברית
 השכלה:  אוניברסיטת מינסוטה  קולג' סנט אנתוני  אוניברסיטת ברנדייס  St. Louis Park High School 
 מעסיק:  הניו יורק טיימס 
 פרסים והוקרה:  Carey McWilliams Award (2003)  Weintal Prize for Diplomatic Reporting (1997)  פרס הספר הלאומי לספרות לא בדיונית (1989)  פרס פוליצר לכתיבה בעניינים בינלאומיים (1988)  פרס קרל סייגן להבנה ציבורית של המדע (2009)  פרס ג'ורג' פולק (1982)  פרס הספר הלאומי (1989)  דוקטור לשם כבוד מאוניברסיטת האסלט (28 במאי 2014)  מלגת מרשל  מלגת גוגנהיים 
 קישורים חיצוניים
 פייסבוק:  thomaslfriedman
 טוויטר:  tomfriedman
 www.thomaslfriedman.com
 
תומאס לורן פרידמן (באנגלית: Thomas Lauren Friedman; נולד ב-20 ביולי 1953) הוא עיתונאי, בעל טור וסופר יהודי אמריקאי. זוכה פרס פוליצר שלוש פעמים. משנת 1995 כותב את טור הדעה בענייני חוץ בעיתון "הניו יורק טיימס".
פרידמן נחשב לליברל מתון, ותומך במודרניזציה של העולם הערבי ובגלובליזציה. ספריו ומאמריו עוסקים ביחסים בינלאומיים, בסחר בינלאומי, בגלובליזציה, ובסוגיות סביבתיות.
תולדות חייו

פרידמן, יליד 1953, נולד וגדל בפרוור של העיר מיניאפוליס במדינת מינסוטה. אביו, הרולד, היה סוחר, ואמו, מרגרט, עקרת בית ומנהלת חשבונות במשרה חלקית. בילדותו למד עברית ובילה חמש פעמים במחנה קיץ "הרצל" בוויסקונסין. ב-1968 ביקר לראשונה בישראל והחל להתנדב לפעילות לטובתה. באותה שנה פרסם בעיתון בית הספר את הכתבה הראשונה בחייו, על הרצאה שנתן אריאל שרון באוניברסיטת מינסוטה. בתקופת בית הספר התיכון בילה שלוש חופשות קיץ בקיבוץ החותרים, שליד חיפה. לאחר שהתיידד בישראל עם מספר ערבים ישראלים, החל ללמוד ערבית.
פרידמן למד לימודי המזרח התיכון באוניברסיטת ברנדייס במסצ'וסטס, ומאוחר יותר למד שני סמסטרים באוניברסיטה העברית בירושלים (1972) ובאוניברסיטה האמריקאית בקהיר (1974). ב-1975 סיים את התואר הראשון בברנדייס ולאחר מכן זכה במלגה ללימודים בקולג' סנט אנטוני באוניברסיטת אוקספורד באנגליה, והשלים בה תואר שני בלימודי היסטוריה ופוליטיקה של המזרח התיכון בימינו. ביוני 1978 סיים את לימודיו באוקספורד.
בשנת 1977 החל לעבוד בסניף של סוכנות הידיעות UPI בלונדון. בשנת 1979 נשלח לביירות, שם התגורר באזור המוסלמי של מערב העיר. בשנת 1981 התקבל לעיתון "הניו יורק טיימס" ובשנת 1982 נשלח מטעמו שוב לביירות, וכיהן כראש המשרד בעיר. ביוני אותה שנה פוצץ בית הדירות שבו התגורר כחלק ממאבק בין משפחות בבניין שהיו קשורות לפלגים שונים באש"ף. במהלך שהותו בת השנתיים בלבנון סיקר את טבח אל-חמה, מלחמת לבנון הראשונה וטבח סברה ושתילה. סיקורו אודות מלחמת לבנון זיכה אותו בפרס פוליצר.
החל מ-1 ביוני 1984 ועד 1988 היה ראש משרד העיתון בירושלים. לדברי פרידמן, עד מינויו למשרה זו, נמנע הניו יורק טיימס בעקביות ממינוי יהודי לכתב בירושלים. פרידמן זכה בפרס פוליצר נוסף, על סיקור האינתיפאדה הראשונה.
מספר שבועות לפני שעזב את ירושלים, במהלך נסיעה עם אשתו ושתי בנותיו הקטנות, אורלי ונטלי, למלון אינטרקונטיננטל על הר הזיתים, הותקפה המשפחה על ידי צעיר פלסטיני, שהשליך אבן לכיוון פניה של אשתו שנהגה. האבן סדקה לחלוטין את שמשת רכבם.
בינואר 1989 חזר לארצות הברית ומונה לכתב דיפלומטי של הניו יורק טיימס בוושינגטון די. סי.. הוא עסק בענייני חוץ, בין היתר במהלכיו של מזכיר המדינה ג'יימס בייקר. בשנת 1993 מונה לכתב העיתון בבית הלבן ובשנת 1994 החל לכתוב בענייני מדיניות חוץ וכלכלה. בשנת 1995 החל לכתוב טור דעה בענייני חוץ, ובשנים הראשונות התמקד בעיקר בנושאי כלכלה בינלאומית וגלובליזציה. בעקבות פיגועי 11 בספטמבר 2001 החל להתמקד באיום הטרור, ובשנת 2002 זכה בפרס פוליצר נוסף. פרידמן תמך ביציאה למלחמת עיראק בשנת 2003, אך מתח ביקורת על המעורבות בעיראק אחרי נפילת שלטונו של סדאם חוסיין.
בשנת 2003 ערך ביהודה ושומרון סרט תיעודי על גדר ההפרדה. בשנת 2004 ערך בהודו סרט תיעודי על הגלובליזציה ובשנת 2005 ערך באירופה סרט תיעודי על היחסים בין אירופה לארצות הברית.
תולדות חייו > חייו האישיים

ב-1978 נישא פרידמן לאן בוקסנבאום, בת למשפחה יהודית אמידה מאוד. לזוג נולדו שתי בנות.
ספריו

"לגלות מחדש את אמריקה", (עם מייקל מנדלבאום) תורגם לעברית.
"מביירות לירושלים" (1989) - עוסק במזרח התיכון, תורגם לעברית.
"הלקסוס ועץ הזית" (1999) - עוסק בגלובליזציה, תורגם לעברית.
"Longitudes and Attitudes" ‏(2002) - עוסק בעולם שאחרי ה-11 בספטמבר
"העולם הוא שטוח": היסטוריה מקוצרת של המאה ה-21" (2005) - עוסק בגלובליזציה, תורגם לעברית.
"חם, שטוח וצפוף" - עוסק באיכות הסביבה ובגלובליזציה, תורגם לעברית.
"תודה שאיחרת" - עוסק בשינויים הטכנולוגיים והחברתיים בעולם בן ימינו (2016), תורגם לעברית.
הערות שוליים

1 2 3  תומאס פרידמן, מביירות לירושלים, עמ' 16.
↑  תומאס פרידמן, מביירות לירושלים, עמ' 435.
↑  תומאס פרידמן, מביירות לירושלים, עמ' 373.
1 2 3  תומאס פרידמן, מביירות לירושלים, עמ' 17.
1 2  תומאס פרידמן, מביירות לירושלים, עמ' 18.
1 2 3  תומאס פרידמן, מביירות לירושלים, עמ' 20-19.
1 2 3  תומאס פרידמן, מביירות לירושלים, כריכה פנימית.
↑  תומאס פרידמן, מביירות לירושלים, עמ' 36-34.
↑  תומאס פרידמן, מביירות לירושלים, עמ' 404.
1 2  דורי גולד, תום פרידמן כתמרור אזהרה לישראל, באתר המרכז הירושלמי לענייני ציבור ומדינה
1 2  בן-דרור ימיני, לפני שיהיה מאוחר, באתר nrg מעריב, 5 בנובמבר 2010
1 2  "?Israel’s Goals in Gaza"
↑  "When Friends Fall Out"
↑  "A Boycott Built on Bias"
↑  "The Geraldo Rivera of the New York Times"
↑  יונתן ובר, ניו-יורק טיימס: אישור הבנייה - "סטירה לפרצוף", באתר ynet, 11 במרץ 2010
↑  יצחק בן-חורין, תומס פרידמן מניו-יורק טיימס: "נהג שיכור בי-ם", באתר ynet, 14 במרץ 2010
↑  "Just Knock It Off"
↑  תומאס פרידמן, ניו יורק טיימס, תומאס פרידמן: "על ארה"ב להפסיק להיות ספק הקראק של ישראל", באתר הארץ, 12 בדצמבר 2010
↑  "War, Timeout, War, Time ..."
↑  Friedman, 'Al-Hama Rules' & Israel, באתר IsraCast,‏ 13 ביולי 2010
↑  יעקב אחימאיר, תום פרידמן - בסך הכל, עיתונאי, באתר עיתון ישראל היום, 25 באוקטובר 2010
↑  צח יוקד, הפרשן הבכיר לאובמה: צא מהתמונה במזה"ת, באתר nrg‏, 9 בנובמבר 2009
↑  יצחק בן חורין, פרידמן: "נתניהו עלול להיות המובארק של השלום", באתר ynet, 3 בפברואר 2011
↑  פרידמן: ישראל מנותקת. בבית הלבן נגעלים מכם, באתר ynet, 14 בפברואר 2011
↑  Trump, Israel and the Art of the Giveaway באתר The New York Times, שישה בדצמבר 2017
↑   Nikki Haley explains President Trump's Jerusalem move, סרטון  באתר יוטיוב
| --- | --- |
בקרת זהויות :  NLI: 987007261335505171  PLWABN: 9810695438405606  BNE: XX1745257  BnF: cb13072890h (data)  CiNii: DA04123498  GND: 132103958  ISNI: 0000 0001 2147 7519  LCCN: n84028119  LNB: 000043853  MusicBrainz: 7e76eb22-d3f2-40b8-913f-20f581b81f0b  NDL: 00466763  NKC: vse2005315997  NLK: KAC200005311  NTA: 074897705  SELIBR: 331003  SUDOC: 057326517  VIAF: 110855387   WorldCat (עם VIAF): 110855387
מעכה

מַעֲכָה הוא שם תנ"כי שניתן הן לגברים והן לנשים, ומתייחס למספר דמויות מקראיות.
הדמויות ששמן הוא מעכה > מעכה בן נחור וראומה

אחיהם או אחותם של טבח, גחם ותחש: ”וּפִילַגְשׁוֹ וּשְׁמָהּ רְאוּמָה, וַתֵּלֶד גַּם-הִוא אֶת-טֶבַח וְאֶת-גַּחַם וְאֶת-תַּחַשׁ וְאֶת-מַעֲכָה.” (ספר בראשית, פרק כ"ב, פסוק כ"ד)
הדמויות ששמן הוא מעכה > מעכה אשת מכיר בן מנשה

אימם של פרש ושל שרש: ”וּמָכִיר לָקַח אִשָּׁה, לְחֻפִּים וּלְשֻׁפִּים, וְשֵׁם אֲחֹתוֹ מַעֲכָה, וְשֵׁם הַשֵּׁנִי צְלָפְחָד, וַתִּהְיֶנָה לִצְלָפְחָד בָּנוֹת. וַתֵּלֶד מַעֲכָה אֵשֶׁת-מָכִיר בֵּן, וַתִּקְרָא שְׁמוֹ פֶּרֶש, וְשֵׁם אָחִיו שָׁרֶשׁ; וּבָנָיו אוּלָם וָרָקֶם.” (ספר דברי הימים א', פרק ז', פסוקים ט"ו–ט"ז)
הדמויות ששמן הוא מעכה > מעכה פילגש כלב בן חצרון

”פִּילֶגֶשׁ כָּלֵב מַעֲכָה יָלַד שֶׁבֶר וְאֶת-תִּרְחֲנָה.” (ספר דברי הימים א', פרק ב', פסוק מ"ח)
הדמויות ששמן הוא מעכה > מעכה בת תלמי מלך גשור

אשת דוד ואם אבשלום ותמר: ”...וְהַשְּׁלִשִׁי אַבְשָׁלוֹם בֶּן-מַעֲכָה בַּת-תַּלְמַי מֶלֶךְ גְּשׁוּר.” (ספר שמואל ב', פרק ג', פסוק ג')
הדמויות ששמן הוא מעכה > מעכה אבי מלך גת

אבי אכיש מלך גת, שאליו ברחו עבדי שמעי בן גרא בעת מלכות שלמה: ”וַיְהִי, מִקֵּץ שָׁלֹשׁ שָׁנִים, וַיִּבְרְחוּ שְׁנֵי-עֲבָדִים לְשִׁמְעִי אֶל-אָכִישׁ בֶּן-מַעֲכָה מֶלֶךְ גַּת; וַיַּגִּידוּ לְשִׁמְעִי לֵאמֹר, הִנֵּה עֲבָדֶיךָ בְּגַת. וַיָּקָם שִׁמְעִי וַיַּחֲבֹשׁ אֶת-חֲמֹרוֹ וַיֵּלֶךְ גַּתָה אֶל-אָכִיש, לְבַקֵּשׁ אֶת-עֲבָדָיו; וַיֵּלֶךְ שִׁמְעִי וַיָּבֵא אֶת-עֲבָדָיו מִגַּת.” (ספר מלכים א', פרק ב', פסוקים ל"ט–מ')
כמה עשרות שנים קודם לכן נמלט דוד אל המלך אכיש בן מעוך, ועל כן ייתכן כי מעוך הוא מעכה: ”וַיָּקָם דָּוִד, וַיַּעֲבֹר הוּא וְשֵׁשׁ-מֵאוֹת אִישׁ אֲשֶׁר עִמּוֹ אֶל-אָכִישׁ בֶּן-מָעוֹךְ, מֶלֶךְ גַּת.” (ספר שמואל א', פרק כ"ז, פסוק ב')
הדמויות ששמן הוא מעכה > מעכה בת אבישלום

אשת רחבעם ואמם של אביה מלך יהודה ושל עתי, זיזא ושלמית: ”שָׁלֹשׁ שָׁנִים מָלַךְ [אֲבִיָּם] בִּירוּשָׁלִָם; וְשֵׁם אִמּוֹ מַעֲכָה בַּת-אֲבִישָׁלוֹם.” (ספר מלכים א', פרק ט"ו, פסוק ב')

מעכה הודחה מתוארה על ידי אסא, בשל עבודת האלילים שנהגה: ”וְגַם-מַעֲכָה אֵם אָסָא הַמֶּלֶךְ הֱסִירָהּ מִגְּבִירָה, אֲשֶׁר-עָשְׂתָה לַאֲשֵׁרָה מִפְלָצֶת; וַיִּכְרֹת אָסָא אֶת-מִפְלַצְתָּהּ וַיָּדֶק וַיִּשְׂרֹף בְּנַחַל קִדְרוֹן.” (ספר דברי הימים ב', פרק ט"ו, פסוק ט"ז) (תיאור דומה בספר מלכים א', פרק ט"ו, פסוק י"ג; וראו גם תלמוד בבלי, מסכת עבודה זרה, דף מ"ד, עמוד א').
בספר דברי הימים היא נקראת "בת-אבשלום", ומכאן שהייתה נכדתה של מעכה אשת דוד: ”וְאַחֲרֶיהָ לָקַח אֶת-מַעֲכָה בַּת-אַבְשָׁלוֹם; וַתֵּלֶד לוֹ אֶת-אֲבִיָּה וְאֶת-עַתַּי וְאֶת-זִיזָא וְאֶת-שְׁלֹמִית. וַיֶּאֱהַב רְחַבְעָם אֶת-מַעֲכָה בַת-אַבְשָׁלוֹם מִכָּל-נָשָׁיו וּפִילַגְשָׁיו כִּי נָשִׁים שְׁמוֹנֶה-עֶשְׂרֵה נָשָׂא וּפִילַגְשִׁים שִׁשִּׁים...” (ספר דברי הימים א', פרק י"א, פסוקים כ'–כ"א)
במלכים א' ט"ו ב נכתב כי אמו של אבים היא מעכה בת אבישלום, אך במקור אחר נאמר כי אמו היא מיכיהו בת-אוריאל מן-גבעה: ”"שָׁלוֹשׁ שָׁנִים מָלַךְ [אֲבִיָּה] בִּירוּשָׁלִַם, וְשֵׁם אִמּוֹ מִיכָיָהוּ בַת-אוּרִיאֵל מִן-גִּבְעָה..."” (ספר דברי הימים ב', פרק י"ג, פסוק ב').
באותו פרק ט"ו במלכים א' נכתב כי מעכה בת-אבישלום היא אימו של אסא (ומכאן: אשתו של אביה): ”וַיִּשְׁכַּב אֲבִיָּם עִם-אֲבֹתָיו וַיִּקְבְּרוּ אֹתוֹ בְּעִיר דָּוִד; וַיִּמְלֹךְ אָסָא בְנוֹ תַּחְתָּיו. [...] וְאַרְבָּעִים וְאַחַת שָׁנָה מָלַךְ [אָסָא] בִּירוּשָׁלִָם, וְשֵׁם אִמּוֹ מַעֲכָה בַּת-אֲבִישָׁלוֹם.” (ספר מלכים א', פרק ט"ו, פסוקים ח'–י').
הדמויות ששמן הוא מעכה > מעכה אשת יעיאל

”וּבְגִבְעוֹן יָשְׁבוּ אֲבִי-גִבְעוֹן, יעואל (יְעִיאֵל); וְשֵׁם אִשְׁתּוֹ מַעֲכָה. וּבְנוֹ הַבְּכוֹר עַבְדּוֹן, וְצוּר וְקִישׁ וּבַעַל וְנֵר וְנָדָב.” (ספר דברי הימים א', פרק ח', פסוקים ל"ה–ל"ו).
הדמויות ששמן הוא מעכה > מעכה אבי חנן

חנן היה גיבור חיל בצבא דוד: ”חָנָן בֶּן-מַעֲכָה וְיוֹשָׁפָט...” (ספר דברי הימים א', פרק י"א, פסוק מ"ג).
הדמויות ששמן הוא מעכה > מעכה אבי שפטיהו

שפטיהו היה נגיד שבט שמעון בתקופת המלך דוד: ”וְעַל שִׁבְטֵי יִשְׂרָאֵל לָראוּבֵנִי נָגִיד, אֱלִיעֶזֶר בֶּן-זִכְרִי; לַשִּׁמְעוֹנִי שְׁפַטְיָהוּ בֶּן-מַעֲכָה.” (ספר דברי הימים א', פרק כ"ז, פסוק ט"ז)
ראו גם

אבל בית מעכה
האישה החכמה מאבל בית מעכה
גארט ורינג

| --- | --- |
אין תמונה חופשית
 לידה:  31 באוגוסט 2001 (בן 23) קולג' סטיישן, ארצות הברית 
 מדינה:  ארצות הברית 
 תקופת הפעילות:  מ-2013
 פרופיל ב-IMDb
 
גארט ורינג (באנגלית: Garrett Wareing; נולד ב-31 באוגוסט 2001) הוא שחקן קולנוע וטלוויזיה אמריקאי, הידוע בזכות תפקידיו כסטטסון "סטט" טייט בסרט הקולנוע "נער מקהלה" משנת 2014, כזאק בסדרת הטלוויזיה "שקרניות קטנות: הפרפקציוניסטיות" ובתור טי.ג'יי מוריסון בסדרת הטלוויזיה "מניפסט".
ביוגרפיה

ורינג נולד ב-31 באוגוסט 2001 בקולג' סטיישן, טקסס.
קריירה

ורינג ערך את הופעת הבכורה שלו בשנת 2013 כשהופיע בשני סרטים קצרים "Dreams Sweet" ו- "Master Origami".
בשנת 2014 גילם ורינג את סטטסון "סטט" טייט בסרט הקולנוע "נער מקהלה" לצד דסטין הופמן, קתי בייטס וקווין מקהייל. באותה שנה הוא הופיע גם בשני סרטים קצרים "Saudade" ו-"Hidden".
בשנת 2016 הוא הופיע בסרטו של רולנד אמריך "היום השלישי: התחדשות".
בשנת 2019 ורינג גילם את דמותו של זאק בסדרת הטלוויזיה "שקרניות קטנות: הפרפקציוניסטיות".
בשנת 2020 החל לגלם את דמותו של טי.ג'יי מוריסון בעונה השנייה של סדרת הטלוויזיה "מניפסט" ברשת NBC; בשנת 2022 שב עם דמות זו גם לעונה הרביעית.
בשנת 2021 הצטלם לסרט הקולנוע "God Is a Bullet", שביים ניק קסאווטס.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2014 | נער מקהלה | סטטסון "סטט" טייט |  |
| 2016 | A Better Place | ג'רמי הצעיר |  |
| 2016 | היום השלישי: התחדשות | בובי |  |
| 2018 | Perfect | ואסל |  |
| 2021 | מלכות הקופונים | "מאני" | ללא קרדיט |
| 2022 | Jill | קולט |  |
| 2023 | God Is a Bullet | ווד |  |
| 2024 | Dead Sea | ג'וליאן |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2018 | שיקגו MED | ג'וש | פרק: "The Parent Trap" |
| 2019 | שקרניות קטנות: הפרפקציוניסטיות | זאק | 5 פרקים |
| 2020, 2022 | מניפסט | טי.ג'יי מוריסון | תפקיד חוזר (עונות 2 & 4); 13 פרקים |
הערות שוליים

1 2 3  "On the Scene: Star Garrett Wareing Talks 'Perfect'". theknockturnal.com. 2019.
1 2  "Manifest Season 2: Filming Wrapped, Major Cast Additions, Plot Details & Release Date". tvseasonspoilers.com. 9 בדצמבר 2019. {{cite web}}:  (עזרה)
↑  'Manifest': Is TJ Alive? Would Olive Stone's Boyfriend Return in Season 4?, Showbiz Cheat Sheet, ‏ביולי 2021
| --- | --- |
בקרת זהויות :  GND: 1277402949  VIAF: 15167318919677740827   WorldCat (עם VIAF): 15167318919677740827
הפועל פתח תקווה (כדורגל נשים)

| --- | --- |
לוגו קבוצת כדורגל נשים הפועל פתח תקווה
 מידע כללי
 שם מלא:  הפועל עירוני פתח תקווה
 כינוי:  הלביאות של פתח תקווה
 תאריך ייסוד:  1998
 אצטדיון:  מגרש סינתטי המושבה בפתח תקווה
 יו"ר:  רפי סוברה
 מאמן:  גבי בורשטיין
 ליגה:  ליגת העל בכדורגל נשים
מועדון כדורגל הפועל עירוני פתח תקווה היא קבוצת כדורגל נשים המשחקת בליגת העל בכדורגל נשים. הקבוצה נוסדה בשנת 1998 עם הקמת ליגת הנשים בישראל והיא אחת משתי קבוצות שפועלות ברצף מאז אותה שנה. בעונת 2024/25 זכה המועדון בתואר הראשון שלו; גביע ליגת העל ("גביע אתנה").
מאז הקמתה התמודדה הקבוצה בליגת הנשים הבכירה עד לעונת 2017/18 אז ירדה לליגה הלאומית. בעונת 2019/2020 סיימה שנייה ועלתה חזרה לליגת העל, שם לא הצליחה לשרוד וירדה לליגה הלאומית פעם נוספת בתום עונת 2020/2021. לאחר מכן בסיום עונת 2021/2022 בלאומית, עלתה הקבוצה לליגת העל שוב, מהמקום הראשון.
המועדון כולל גם קבוצות נוער לשלוש קבוצות גיל - נערות, ילדות וטרומיות. קבוצת הנערות זכתה במשך השנים במספר אליפויות וגביעים.
הערות שוליים

↑  איתי קאשי, ‏מעל כולן: הפועל פת שבה לליגת העל, באתר ערוץ הספורט, 28 באפריל 2022
סטיוארט מציל את משפחתו

| --- | --- |

 בימוי:  הרולד ראמיס 
 הופק בידי:  לורן מייקלס 
 תסריט:  אל פרנקן 
 עריכה:  פמברוק ג'. הרינג 
 שחקנים ראשיים:  אל פרנקן לורה סאן ג'אקומו וינסנט ד'אונופריו שירלי נייט לזלי בון האריס יולין
 מוזיקה:  מרק שיימן 
 צילום:  Lauro Escorel 
 מדינה:  ארצות הברית 
 חברה מפיצה:  סרטי פרמאונט
 שיטת הפצה:  וידאו על פי דרישה 
 הקרנת בכורה:  12 באפריל 1995
 משך הקרנה:  99 דקות
 שפת הסרט:  אנגלית 
 סוגה:  סרט קומדיה 
 תקציב:  $6,300,000
 הכנסות:  $912,082
 הכנסות באתר מוג'ו:   stuartsaveshisfamily
 דף הסרט ב־IMDb
 
סטיוארט מציל את משפחתו (מאנגלית: Stuart Saves His Family) הוא סרט קומדיה אמריקאי משנת 1995, בבימויו של הרולד ראמיס. הסרט מבוסס על חלקים מתוך קומדיית הטלוויזיה הפופולרית "סאטרדיי נייט לייב", ששודרו מתחילת שנות ה-90, על דמותו הבדיונית של "סטיוארט סמלי".
עלילה

סטיוארט סמלי (אל פרנקן) הוא משתתף בתוכנית 12 הצעדים שמאבד את תוכנית הטלוויזיה שלו ונאלץ להתחנן לבוס שלו כדי לחזור לעבוד, לשקם את אביו האלכוהוליסט ואת אחיו הנרקומן, ולעזור לאימו ולאחותו להסתדר עם הבעלים שלהן, כאשר כל מכשול שניצב בפני סטיוארט מרחיק אותו מהגשמת התוכנית.
שחקנים

אל פרנקן - סטיוארט סמלי
לורה סאן ג'אקומו - ג'וליה
וינסנט ד'אונופריו - דוני סמלי
לזלי בון - ג'ודי סמלי
האריס יולין - אביו של סטיוארט
ג'וליה סוויני - מיה סי
ג'ו פלרטי - בן דוד ריי
הערות שוליים

↑  הסרט באתר Mojo
ערך זה הוא קצרמרבנושא קולנוע. אתם מוזמנים לתרום לוויקיפדיה ו.
מתיו ברודריק

| --- | --- |

ברודריק, 2012
 לידה:  21 במרץ 1962 (בן 62) ניו יורק, ניו יורק, ארצות הברית
 מדינה:  ארצות הברית ארצות הברית
 תקופת הפעילות:  מ-1981 
 מקום לימודים:  סטודיו אייץ' בי  City and Country School 
 בן או בת זוג:  שרה ג'סיקה פרקר (1997–?) 
 צאצאים:  ג'יימס וילקי ברודריק, טביתה הודג' ברודריק 
 פרסים והוקרה:  2 פרסי טוני
 פרופיל ב-IMDb
 
מתיו ג'ון ברודריק (באנגלית: Matthew John Broderick; נולד ב-21 במרץ 1962) הוא שחקן וזמר אמריקאי-יהודי. זכה לפרסום רב בתפקידיו בסרטים "שמתי ברז למורה", "משחקי מלחמה", "ליידי נץ", "מלך האריות" (בו דיבב את סימבה המבוגר), "גודזילה" ו"המפקח גאדג'ט", וכן בהפקת ברודוויי ובסרט הקולנוע משנת 2005 "המפיקים".
ביוגרפיה

מתיו ברודריק נולד בניו יורק שבארצות הברית, לאם יהודייה ולאב קתולי. הוריו הם פטרישה (לבית ביאו), מחזאית, שחקנית וציירת, וג'יימס ברודריק, שחקן. ברודריק התחנך בבית ספר יסודי מתקדם, ובבית ספר תיכון פרטי לדרמה, שניהם במנהטן.
קריירה

תפקידו הראשון היה במחזה של הורטון פוט – "ביום האהבה" (On Valentine's Day) בו השתתף לצד אביו. בעקבות תפקיד זה התקבל למחזה של הארווי פירסטיין בברודוויי בשם "סיפור אהבה בשלושה פרקים" אשר זכה לביקורות טובות והביא לכך שברודריק השתתף בשני מחזות של ניל סיימון בתפקיד יוג'ין מוריס ג'רום – "יומן חוף ברייטון" ו"טירונות".
הסרט הראשון בו השתתף היה אף הוא סרט של ניל סיימון – "שובו של מקס דוגאן" בשנת 1983, אולם התפקיד הקולנועי הראשון בו זכה להצלחה היה בסרט שובר הקופות מאותה שנה "משחקי מלחמה". בשנת 1985 השתתף בסרט "ליידי נץ" בתפקיד "פיליפ גאסטון (פיליפ העכבר)". באותה שנה הוצע לברודריק לשחק את דמותו של אלכס פ. קיטון בסדרת הטלוויזיה "קשרי משפחה", אך עקב השתתפותו בצילומי סרטים רבים נאלץ לוותר על התפקיד, אשר הועבר למייקל ג'יי פוקס.
ב-1986 ברודריק כיכב בסרט הנעורים "שמתי ברז למורה" אשר זכה להצלחה והפך לסרט קאלט.
בשנת 1989 השתתף בסרט "גלורי" בו גילם את דמותו של גיבור מלחמת האזרחים האמריקנית רוברט גולד שו, לפי תסריט של אמו של ברודריק.
בראשית שנות ה-90 השתתף ברודריק בדיבוב סרט ההנפשה "מלך האריות" בתפקיד סימבה. ולאחריו בשתי קומדיות שחורות: "כייבל גאי" בו שיחק לצד ג'ים קארי, ו"בחירות או לא להיות" בו כיכב לצד ריס וית'רספון.
בשלהי שנות ה-90 שב להופיע בברודוויי והשתתף בהצגה "איך להצליח בעסקים מבלי להתאמץ" וכן היה מועמד לפרס טוני על משחקו במחזמר של מל ברוקס "המפיקים", ואף השתתף בגרסת הסרט משנת 2005.
ב-2006 כיכב בסרט הקומדיה לחג המולד "להאיר את השכונה", לצד דני דה ויטו.
חיים אישיים

בעת צילומי הסרט "שמתי ברז למורה" בשנת 1986 ברודריק פגש את השחקנית האמריקאית-יהודייה, ג'ניפר גריי, ובמשך זמן קצר היו השניים מאורסים.
ב-19 במאי 1997 נישא לשחקנית האמריקאית ממוצא יהודי, שרה ג'סיקה פרקר. הזוג התחתן בטקס במנהטן שנערך על ידי אחותו של ברודריק, ג'נט ברודריק-קראפט, שהיא כומר אפיסקופלית. בנם הראשון ג'יימס וילק ברודריק נולד ב-28 באוקטובר 2002. הוא קרוי על שם סבו מצד אביו. ב-23 במאי 2009, נולדו להם תאומות בעזרת אם פונדקאית. הם מתגוררים בניו יורק, ומבלים את רוב חופשותיהם בביתם הנוסף בעיירה באירלנד.
השתתפות בסרטים

| שנה | סרט | תפקיד | הערות |
| --- | --- | --- | --- |
| 1983 | מקס דוגן חוזר | מייקל מקפי (Michael McPhee) |  |
| 1983 | משחקי מלחמה | דייוויד לייטמן (David Lightman) |  |
| 1985 | 1918 | אח |  |
| 1985 | ליידי נץ | פיליפ גאסטון (Phillipe Gaston) ("פיליפ העכבר") |  |
| 1986 | שמתי ברז למורה | פריס ביולר (Ferris Bueller) |  |
| 1986 | ביום האהבה | אח |  |
| 1987 | Courtship |  |  |
| 1987 | פרויקט | ג'ימי גארט (Jimmy Garrett) |  |
| 1988 | She's Having a Baby | פריס ביולר | הופעת אורח |
| 1988 | טירונות | יוג'ין מוריס ג'רום (Eugene Morris Jerome) |  |
| 1988 | סיפור אהבה בשלושה פרקים | אלן |  |
| 1989 | Family Business | אדם מקאלן (Adam McMullen) |  |
| 1989 | גלורי | קולונל רוברט גולד שואו |  |
| 1990 | צעדי הראשונים במאפיה | קלאר קלוג (Clark Kellogg) |  |
| 1992 | Out on a Limb | ביל קמפבל (Bill Campbell) |  |
| 1993 | The Night We Never Met | סם לאסטר (Sam Lester) |  |
| 1994 | מלך האריות | סימבה (הבוגר) | דיבוב |
| 1994 | גברת פרקר והחוג המרושע | צ'ארלס מקארתור |  |
| 1994 | הדרך לוולוויל | ויליאם לייטבודי (William Lightbody) |  |
| 1995 | The Thief and the Cobbler | טאק הרצץ (Tack the Cobbler) | דיבוב |
| 1996 | כייבל גאי | סטיבן מ. קובקס (Steven M. Kovacs) |  |
| 1996 | Infinity | ריצ'רד פיינמן | ביים והפיק |
| 1997 | מכור לאהבה | סם (Sam) |  |
| 1998 | גודזילה | ד"ר ניקו (ניק) טאטאפוליס (Dr. Niko "Nick" Tatapolis) |  |
| 1998 | מלך האריות 2: מלכות סימבה | סימבה (הבוגר) | דיבוב |
| 1998 | Walking to the Waterline | מייקל וודס (Michael Woods) |  |
| 1999 | בחירות או לא להיות | ג'ים מקאליסטר (Jim McAllister) |  |
| 1999 | המפקח גאדג'ט | ג'ון בראון/המפקח גאדג'ט/רובוגאדג'ט |  |
| 2000 | מישהו לסמוך עליו | בראיין אוורט |  |
| 2000 | יום מושלג | מספר |  |
| 2003 | איש המוזיקה | פרופסור הארולד היל | סרט טלוויזיה של ABC |
| 2003 | Good Boy! | האבל (Hubble) | דיבוב |
| 2004 | מלך האריות 1½ | סימבה (הבוגר/הנער) | דיבוב |
| 2004 | מרי וברוס | ברוס (Bruce) |  |
| 2004 | נשים מושלמות | וולטר קרסבי (Walter Kresby) |  |
| 2004 | הצילום האחרון | סטיבן שאץ (Steven Schats) |  |
| 2005 | המפיקים | ליאו בלום (Leo Bloom) |  |
| 2006 | זרים עם ממתקים | רוג'ר ביקמן (Roger Beekman) |  |
| 2006 | להאיר את השכונה | סטיב פינץ' (Steve Finch) |  |
| 2007 | כשהיא מצאה אותי | בן (Ben) |  |
| 2007 | כוורת בסרט | אדם פליימאן (Adam Flayman) | דיבוב |
| 2008 | המסע של דספרו | דספרו טילינג | דיבוב |
| 2008 | למצוא את אמנדה | טילור פיטרס מנדון |  |
| 2008 | Diminished Capacity | קופר זרבס |  |
| 2009 | Wonderful World | בן סינגר |  |
| 2011 | מרגרט | ג'ון אנדרו ואן טאסל |  |
| 2015 | Dirty Weekend | לס מורס |  |
| 2016 | מנצ'סטר ליד הים | ג'פרי |  |
| 2016 | יוצא מן הכלל | לבאר מתיאס |  |
| 2016 | The American Side | בורדן צ'ייס |  |
| 2019 | פלא של פארק | מר ביילי | דיבוב |
| 2019 | Love Is Blind | מארי קראפט |  |
| 2020 | Lazy Susan | רוג'ר |  |
| 2023 | לא לוקחים קשה | ליירד בקר |  |
| 2025 | נאום גטיסברג | קריין | סרט דוקו-דרמה |
| TBA | She Came to Me |  |  |
השתתפות טלוויזיונית

הפקת תיאטרון האגדות ל"סינדרלה – 1985
Master Harold...and the Boys – 1985
חיים בתיאטרון – 1993
איש המוזיקה
הקונרים (2018–2019)
דברים טובים יותר (2019)
היום שאחרי (אנ') (2019)
אימפריית הכאב (2023)
פרסים

ברודריק זכה בפרס טוני על משחקו ב"איך להצליח בעסקים מבלי להתאמץ" ועל משחקו ב"יומן חוף ברייטון".
זאק וייה

| --- | --- |

 לידה:  17 במרץ 1986 (בן 38) קלינטון, ארצות הברית 
 מדינה:  ארצות הברית 
 תקופת הפעילות:  מ-2011 
 מקום לימודים:  בית הספר ג'וליארד 
 פרופיל ב-IMDb
 
זאק וייה (באנגלית: Zach Villa נולד ב-17 במרץ 1987) הוא שחקן, זמר, פזמונאי, רקדן ומוזיקאי אמריקאי. הוא ידוע בעיקר בזכות תפקידו כרוצח הסדרתי, ריצ'רד רמירז בעונה התשיעית של סדרת האימה האנתולוגית אימה אמריקאית: 1984.
ביוגרפיה

וייה נולד להורים מקסיקנים בקלינטון, איווה. בינואר 2015, וייה וחברתו ללהקת "Rebel and a Basketcase אוון רייצ'ל ווד הודיעו שהם מאורסים. בני הזוג סיימו את אירוסיהם בספטמבר 2017.
קריירה

בשנת 2019 החל לשחק בסדרה אימה אמריקאית: 1984. בסדרה הוא גילם את ריצ'רד רמירז, רוצח סדרתי.
בשנת 2022 שיחק בסרט הקולנוע "היפוכונדר". באותה שנה שיחק בפרק בסדרת הטלוויזיה, ארכיון 81.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2015 | Honeyglue | ג'ורדן |  |
| 2016 | Cardboard Boxer | טיילר |  |
| 2018 | הרסנית | ארתורו גררו |  |
| 2019 | As You Like It | אורלנדו |  |
| 2022 | היפוכונדר | ויל |  |
| 2022 | Good Mourning | אנחל |  |
| 2022 | תוכנית נקמה (אנ') | סנצ'ולו |  |
| 2023 | All Souls | הרננדז |  |
| 2024 | Guns & Moses | הבלש נסטור |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2011 | ארצ'ר | בישוף (קול) | פרק אחד |
| 2013 | NCIS: לוס אנג'לס | חוויאר ראמוס | פרק אחד |
| 2016 | בורדרטאון | קרלוס סאנצ'ס (קול) | 8 פרקים |
| 2017 | Dan Is Dead | דשיאל לומן | 8 פרקים |
| 2018 | המרחב | מנאו ניאו יונג-אספינוזה | פרק אחד |
| 2019 | חסרי בושה | דאקס | 3 פרקים |
| 2019 | סיפור אימה אמריקאי: 1984 | ריצ'רד רמירז | 9 פרקים |
| 2021 | תחנה 19 | צ'רלי | 2 פרקים |
| 2022 | ארכיון 81 | כריס לי | פרק אחד |
פילמוגרפיה > משחקי וידאו

| שנה | שם המשחק | תפקיד קולי |
| --- | --- | --- |
| 2016 | Batman: The Telltale Series | שוטר / סוחר סמים / כתב / בריון / בוס בריון / מנהל בר |
| 2019 | Final Fantasy XV: Episode Ardyn | סומנוס |
הערות שוליים

↑  Schulman, Alissa. "American Horror Story's Zach Villa Is Ready For His Breakout Moment". MTV News (באנגלית). נבדק ב-30 באוקטובר 2019. {{cite web}}:  (עזרה)
↑  "Evan Rachel Wood Is Engaged to Rebel and a Basketcase Bandmate Zach Villa".
↑  "Rebel and a Basketcase on Instagram".
↑  "Evan Rachel Wood and Zach Villa Call Off Engagement".
↑  Rachel Foertsch, Zach Villa Interview: Scream Park, Screen Rant, ‏4 בספטמבר 2022
↑  Rachel Foertsch, Zach Villa Interview: Hypochondriac, Screen Rant, ‏6 ביוני 2022
↑  Scott Thomas, The Characters Of Archive 81, Ranked, SlashFilm, ‏3 בינואר 2022

Read More: https://www.slashfilm.com/754650/the-characters-of-archive-81-ranked/?
| --- | --- |
בקרת זהויות :  LCCN: no2014087154  VIAF: 309844248   WorldCat (עם VIAF): 309844248
עדני מפואר

| עדני מפואר |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
קבוצה:: בעלי חוליות
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: דמויי־דרור
משפחה:: עדניים
סוג:: Lophorina
מין:: עדני מרהיב
שם מדעי
 Lophorina superba

זכר עדני מפואר
עדני מפואר (שם מדעי: Lophorina superba) הוא מין של עדני, הידוע בעיקר בשל תצוגות החיזור המרהיבות שלו וצבעו השחור-כחול.